Le Mespris de la vie et consolation contre la mort/« Ce qui semble perir se change seulement »
# Le Mespris de la vie et consolation contre la mort/« Ce qui semble perir se change seulement »

Ce qui semble perir se change seulement L’Esté est il passé ? l’an suivant le rameine Voit on noircir la nuit ? la lumiere prochaine Redore incontinant l’azur du firmament :
Le rayonnant Soleil d’un pareil mouvement Par l’escharpe du ciel tous les jours se promeine Et suivant du Seigneur l’Ordonnance certaine Tout remonte à son tour, & tombe incessament :
Mesme la froide mort qui si fort nous estonne Ne ravit point la vie, ains seulement nous donne Tant soit peu de respit pour le tems avenir.
Doncques ne craignons plus de faire ce voyage, Celuy la doit sortir d’un asseuré visage Qui s’en va en espoir de soudain revenir.